મોડાસા તાલુકા ના વરથુ અને સુરપુર ગ્રામ પંચાયતની મુદત પૂર્ણ થતા યોજાયેલી ચૂંટણી ની મતગણતરી મંગળવારે યોજાતા સરપંચ અને સભ્યપદ ના ઉમેદવારો તેમના ટેકેદારો સાથે મોટી સંખ્યામાં મતગણતરી સ્થળે ઉમટ્યા હતા વરથુ ગ્રામ પંચાયતમાં સરપંચ પદે કોદીબેન રાઠોડનો ૫૨૪ મત થી અને સુરપુર ગ્રામ પંચાયતમાં સરપંચ પદે વિક્રમસિંહ મકવાણા ૩૮૫ મત થી વિજય બનતા તેમના ટેકેદારો ગેલમાં આવી ગયા હતા તદઉપરાંત ૨૨ વોર્ડ સભ્યોની ચૂંટણીમાં વિજેતા સભ્યના ટેકેદારોએ જીત નો જશ્ન મનાવ્યો હતો વરથુ અને સરપંચ પદના વિજેતા ઉમેદરોએ બેન્ડવાજા અને ડીજે ના તાલે અબીલ ગુલાલની છોળો વચ્ચે સરઘસ કાઢ્યું હતું જયારે હારેલા ઉમેદવારો અને તેમના ટેકેદારોમાં ભારે નિરાશા ફેલાઈ હતી.